કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ શુક્રવારે એક મુખ્યમંત્રી વિજય રૂપાણીની કેવડિયા ખાતેની સભાનો એક વીડિયો ટ્વિટ કર્યો હતો. જેમાં એક શહીદની પુત્રી જ્યારે રૂપાણી પાસે પોતાને ફાળવેલી જમીન અંગે પ્રશ્ન પુછવા ગઇ તો પોલીસે સુરક્ષા કારણોથી તેને રોકી અને તેની ટીંગાટોળી કરીને મંચની બહાર લઇ ગયા. આ બાદ રાહુલે આ મહિલાને ન્યાય આપવા અને આવી ઘટના માટે શર્મ કરવાનું કહ્યું હતું. આ પર વિજય રૂપાણીએ પણ રાતે એક પછી એક ટ્વિટ કરીને રાહુલના સવાલોનો જવાબ આપ્યો હતો. વિજય રૂપાણીએ કહ્યું હતું કે જે મહિલાને બહાર ખેંચીને લઇ જવામાં આવી હતી. તેવા શ્રીમતી રેખાબેન તડવીને ભાજપ સરકારે 4 એકડ જમીન, 10,000 રૂપિયાનું માસિક પેન્શન અને 36,000 રૂપિયાનું વાર્ષિક પેન્શન આપ્યું છે.